Document ID: 31998R1639

ΚΑΝΟΝΙΣΜΟΣ (ΕΚ) αριθ. 1639/98 ΤΟΥ ΣΥΜΒΟΥΛΙΟΥ της 20ής Ιουλίου 1998 για την τροποποίηση του κανονισμού (ΕΟΚ) αριθ. 2261/84 για τον καθορισμό των γενικών κανόνων σχετικά με τη χορήγηση ενίσχυσης στην παραγωγή ελαιολάδου και στις οργανώσεις παραγωγών ελαιολάδου
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό αριθ. 136/66/ΕΟΚ του Συμβουλίου, της 22ας Σεπτεμβρίου 1966, περί δημιουργίας κοινής οργανώσεως αγοράς στον τομέα των λιπαρών ουσιών (1), και ιδίως το άρθρο 5 παράγραφος 8,
την πρόταση της Επιτροπής (2),
Εκτιμώντας:
ότι ο κανονισμός (ΕΚ) αριθ. 1638/98 κατήργησε, στο άρθρο 5 του κανονισμού αριθ. 136/66/ΕΟΚ, τις διατάξεις για την ενίσχυση στην παραγωγή που αφορούν ειδικά τους παραγωγούς ποσότητας χαμηλότερης των 500 χιλιογράμμων ελαιολάδου 7 ότι θα πρέπει να προσαρμοσθεί ανάλογα ο κανονισμός (ΕΟΚ) αριθ. 2261/84 (3) και να ενταθούν οι έλεγχοι οι σχετικοί με την ενίσχυση στην παραγωγή 7
ότι ο κανονισμός (ΕΚ) αριθ. 1638/98 θέσπισε, στο άρθρο 5 του κανονισμού αριθ. 136/66/ΕΟΚ, εθνική κατανομή της μέγιστης εγγυημένης ποσότητας και καθόρισε τις συνέπειες της υπέρβασης μιας εγγυημένης εθνικής ποσότητας στο επίπεδο της ενίσχυσης στην παραγωγή του συγκεκριμένου κράτους μέλους 7 ότι, λαμβανομένης υπόψη της κτηθείσας πείρας, είναι ανάγκη να προσδιοριστούν, τα στοιχεία που πρέπει να καθορίζονται ή να ανακοινώνονται για τη διαχείριση του μηχανισμού αυτού,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 2261/84 τροποποιείται ως εξής:
1. Στο άρθρο 2, οι παράγραφοι 4 και 5 αντικαθίστανται από το ακόλουθο κείμενο:
«4. Η ενίσχυση χορηγείται, σύμφωνα με το άρθρο 5 παράγραφος 1 του κανονισμού αριθ. 136/66/ΕΟΚ, για την ποσότητα ελαιολάδου που έχει πράγματι παραχθεί σε εγκεκριμένο ελαιοτριβείο.»
2. Στο άρθρο 8, παράγραφος 1, η δεύτερη περίπτωση αντικαθίσταται από το ακόλουθο κείμενο:
«- αν τα στοιχεία που παρέχει κάθε ελαιοκαλλιεργητής σχετικά με τις ποσότητες ελαιών που συνθλίβονται και την παραγόμενη ποσότητα ελαιολάδου συμφωνούν με τις ποσότητες ελαιών και ελαιολάδου που αναφέρονται στην απόδειξη σύνθλιψης.»
3. Στο άρθρο 12, η παράγραφος 1 αντικαθίσταται από το ακόλουθο κείμενο:
«1. Κάθε ελαιοκαλλιεργητής μπορεί να λάβει προκαταβολή έναντι του ποσού της αιτούμενης ενίσχυσης.»
4. Στο άρθρο 13 παράγραφος 1, προστίθεται το ακόλουθο στοιχείο:
«ε) αναλαμβάνουν την υποχρέωση να υποβάλλουν στις αρμόδιες αρχές, πριν από ημερομηνίες που πρόκειται να καθοριστούν, μηνιαίες καταστάσεις των εγγραφών στα λογιστικά βιβλία υλικού.»
5. Στο άρθρο 14:
α) στην παράγραφο 3α, η εισαγωγική φράση αντικαθίσταται από το ακόλουθο κείμενο:
«Για την καταβολή της ενίσχυσης στους ελαιοπαραγωγούς, τα κράτη μέλη ελέγχουν:»
β) η παράγραφος 4 διαγράφεται 7
γ) στην παράγραφο 5, το δεύτερο εδάφιο αντικαθίσταται από το ακόλουθο κείμενο:
«Τα αρχεία αυτά χρησιμοποιούνται για να κατευθύνουν τους ελέγχους που πρέπει να διενεργούνται σύμφωνα με τις παραγράφους 1, 2 και 3.»
6. Στο άρθρο 15 παράγραφος 3, οι λέξεις «του οποίου η μέση παραγωγή είναι τουλάχιστον 500 χιλιόγραμμα ελαιολάδου ανά περίοδο εμπορίας και», διαγράφονται.
7. Το άρθρο 17α αντικαθίσταται από το ακόλουθο κείμενο:
«Άρθρο 17α1. Πριν από την 1η Οκτωβρίου, για την τρέχουσα περίοδο και για κάθε κράτος μέλος παραγωγής, η Επιτροπή καθορίζει, σύμφωνα με τη διαδικασία που προβλέπεται στο άρθρο 38 του κανονισμού αριθ. 136/66/ΕΟΚ:
- την εκτιμώμενη παραγωγή που μπορεί να απολαύει του δικαιώματος ενίσχυσης,
- το μοναδιαίο ποσό της ενίσχυσης στην παραγωγή το οποίο μπορεί να προκαταβληθεί. Το ποσό αυτό πρέπει να είναι τέτοιου ύψους ώστε, λαμβάνοντας υπόψη τις προβλέψεις παραγωγής της εν λόγω περιόδου, να αποφεύγεται κάθε κίνδυνος αχρεωστήτου πληρωμής στους ελαιοκαλλιεργητές.
2. Οκτώ μήνες το αργότερο μετά τη λήξη της περιόδου, η Επιτροπή καθορίζει, σύμφωνα με τη διαδικασία που προβλέπεται στην παράγραφο 1, σχετικά με την εν λόγω περίοδο και για κάθε κράτος μέλος παραγωγής:
- την πραγματική παραγωγή για την οποία έχει αναγνωρισθεί το δικαίωμα ενίσχυσης,
- το μοναδιαίο ποσό της ενίσχυσης στην παραγωγή, στο οποίο ενδεχομένως έχει εφαρμοσθεί ο συντελεστής που προβλέπεται στο άρθρο 5 παράγραφος 6 του κανονισμού αριθ. 136/66/ΕΟΚ.
3. Τα κράτη μέλη ανακοινώνουν στην Επιτροπή, μέχρι τις 5 Σεπτεμβρίου της τρέχουσας περιόδου, το αργότερο, τα στοιχεία τα σχετικά με τις προβλέψεις παραγωγής ελαιολάδου για τη συγκεκριμένη περίοδο. Η Επιτροπή μπορεί να προσφύγει σε άλλες πηγές πληροφόρησης και να αναθέσει, κατά περίπτωση, την εκπόνηση μελετών ή τη διεξαγωγή ερευνών σχετικά με την παραγωγή ελαιολάδου.»
8. Στο άρθρο 18, οι λέξεις «που αναφέρονται στο άρθρο 5 παράγραφος 2 πρώτο εδάφιο, δεύτερη περίπτωση» αντικαθίστανται από τις λέξεις «που αναφέρονται στο άρθρο 5 παράγραφος 7».
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Νοεμβρίου 1998.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 20 Ιουλίου 1998.

Labels: 17
19
6